Iepirkuma ar identifikācijas Nr. RVP 2026/42
“Nekustamā īpašuma un nelaimes gadījumu apdrošināšana Rēzeknes valstspilsētas pašvaldībai”


[bookmark: _Hlk135043621][bookmark: _Hlk135042884]Rēzeknes valstspilsētas pašvaldības Iepirkumu komisija 21.07.2026. ir saņēmusi jautājumu no ieinteresētā piegādātāja par iepirkuma procedūras “Nekustamā īpašuma un nelaimes gadījumu apdrošināšana Rēzeknes valstspilsētas pašvaldībai” (ID.Nr.RVP 2026/42) nolikuma 8.pielikumā “Iepirkum līguma projekts” attiecībā uz iepirkuma priekšmeta 1.daļu “Interešu izglītības iestādes "Austrumlatvijas radošo pakalpojumu centrs" nekustamā īpašuma/ ēkas apdrošināšana”, ietverto informāciju.

Jautājums:
Lūdzam precizēt līguma 3.7. punktu. Vai Pasūtītājs būtu gatavs paredzēt atkāpi no šajā punktā noteiktā termiņa, nosakot, ka Apdrošinātājam bojātā nekustamā īpašuma apskate jānodrošina vismaz 5 (piecu) darba dienu laikā pēc apdrošināšanas gadījuma pieteikuma saņemšanas?

Atbilde:
Ņemot vērā pasūtītāja – Interešu izglītības iestādes "Austrumlatvijas radošo pakalpojumu centrs", sniegto atbildi uz ieinteresētā piegādātāja jautājumu, kā arī izvērtējot līguma 3.7.punkta iespējamo grozījumu nozīmīgumu iepirkuma līguma izpildes kvalitatīvā nodrošināšanā, Iepirkumu komisija veic grozījumus iepirkuma priekšmeta 1.daļas iepirkuma nolikuma 8.pielikuma “Iepirkuma līguma projekts” 3.7.punktā, to izsakot šādā redakcijā:
“3.7. Apdrošinātājs nodrošina bojātā nekustamā īpašuma apskati 5 (piecu) darba dienu laikā pēc apdrošināšanas gadījuma pieteikuma saņemšanas dienas. Ja Apdrošinātājs neveic nekustamā īpašuma apskati 5 (piecu) darba dienu laikā pēc apdrošināšanas gadījuma pieteikuma saņemšanas dienas, Apdrošinājuma ņēmējam ir tiesības uzsākt sakārtošanas un remonta darbus nekustamajā īpašumā.”

